Sunset Sparrow Villa | LekkeSlaap
Vanaf R2 500 per nag (vir 5 persone)
Sunset Sparrow Villa is 'n moderne huis met slaapplek vir 5 gaste in Sunset Beach en is net 200 m van die strand af.
Dié huis het 'n privaat ingang en beskik oor 3 slaapkamers en 2 en suite-badkamers. Die hoofslaapkamer het 'n koningingrootte-bed en 'n en suite-badkamer met 'n stort-oor-bad. Die hoofslaapkamer het ook 'n skakelkamer met 'n enkelbed. Die tweede slaapkamer het 2 enkelbeddens wat in 'n koninggrootte-bed omgeskakel kan word en die en suite-badkamer het 'n stort. Elke kamer het 'n privaat ingang en daar is 'n buitestort met warm water.
Die oopplan-kombuis is met 'n gasstoof, gasoond, mikrogolf, yskas, Nespresso-koffiemasjien en 'n vrugteskommelaarmasjien toegerus. Daar is ook 'n etenstafel en 'n skottelgoedwasser.
Die sitarea het 'n TV met sekere DStv-kanale en Netflix en gaste kan ook hul eie geheuestokkie saambring. WiFi is beskikbaar.
Die leefarea lei na 'n klein tuin met braaigeriewe. Veilige parkeerplek is op die perseel agter 'n hek beskikbaar. Ongelukkig word troeteldiere nie toegelaat nie en rook is in die huis verbode.
Sunset Sparrow Villa is 700 m vanaf 'n klein winkelsentrum en 'n MyCiTi-bushalte en 2 km vanaf die Paddocks Winkelsentrum en Milnerton MediClinic.
’n Bespreking by Sunset Sparrow Villa sluit in:
Milnerton Noordelike Voorstede Kaapstad Wes-Kaap